దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
Suresh Raina: ఒక్క ఓవర్‌లో 33 పరుగులు.. అది రైనాకే సాధ్యం
నేడు సురేష్ రైనా పుట్టినరోజు. నేటితో రైనా 31 ఏళ్లు పూర్తిచేసుకుని 32 ఏట అడుగుపెట్టాడు. ఈ సందర్భంగా మైదానంలో రైనా అద్భుత ప్రదర్శన ఒకదానిని గుర్తుచేసుకుందాం.
Samayam Telugu | Updated:
Nov 27, 2018, 12:58PM IST
భారత క్రికెట్ జట్టు తరఫున ఆడిన అత్యుత్తమ ఎడమచేతి వాటం బ్యాట్స్‌మెన్‌లో సురేష్ రైనా ఒకరు. టీమిండియా జెర్సీతో ఎన్నో గుర్తుండిపోయే ఇన్నింగ్స్ ఆడాడు ఈ ఉత్తరప్రదేశ్ ఆటగాడు. ప్రస్తుతం రైనా జట్టుకు దూరమైనా 2019 ప్రపంచకప్‌లో అతడిని చూడాలని అభిమానులు కోరుకుంటున్నారు. టీమిండియాకు మూడు ఫార్మట్లలోనూ విశేష సేవలందించిన రైనాకు అభిమాన గణం ఎక్కువే. దీనికి తోడు ఐపీఎల్‌లో చెన్నై సూపర్ కింగ్స్ తరఫున ఆడి అక్కడి క్రికెట్ అభిమానులకు రైనా బాగా చేరువైపోయాడు. వచ్చే ఐపీఎల్ సీజన్ 12లోనూ ఈ సూపర్ బ్యాట్స్‌మన్ చెన్నై తరఫునే ఆడనున్నాడు.
ఇదిలా ఉంటే, నేడు సురేష్ రైనా పుట్టినరోజు . నేటితో రైనా 31 ఏళ్లు పూర్తిచేసుకుని 32 ఏట అడుగుపెట్టాడు. ఈ సందర్భంగా మైదానంలో రైనా అద్భుత ప్రదర్శన ఒకదానిని గుర్తుచేసుకుందాం. ఐపీఎల్ చరిత్రలోనే ఇదో మరపురాని ప్రదర్శన. 227 పరుగుల భారీ లక్ష్యాన్ని ఛేదించే క్రమంలో రైనా తన విశ్వరూపాన్ని చూపించాడు. 2014 ఐపీఎల్‌ ప్లే ఆఫ్స్‌లో క్వాలిఫయర్ 2 మ్యాచ్‌లో కింగ్స్ ఎలెవన్ పంజాబ్‌తో చెన్నై సూపర్ కింగ్స్ తలపడింది. పంజాబ్ ఓపెనర్ వీరేంద్ర సెహ్వాగ్ (58 బంతుల్లో 122) చెలరేగి ఆడటంతో ఆ జట్టు 226 పరుగుల చేసింది.